CELEX: 32022R0056
Language: bg
Date: 2022-01-14 00:00:00
Title: Регламент за изпълнение (ЕС) 2022/56 на Комисията от 14 януари 2022 година за изменение на Регламент за изпълнение (ЕС) 2018/921 за налагане на окончателно антидъмпингово мито върху вноса на винена киселина с произход от Китайската народна република след преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета

17.1.2022   
               
               
                  BG
               
               
                  Официален вестник на Европейския съюз
               
               
                  L 10/13
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/56 НА КОМИСИЯТА
         от 14 януари 2022 година
         за изменение на Регламент за изпълнение (ЕС) 2018/921 за налагане на окончателно антидъмпингово мито върху вноса на винена киселина с произход от Китайската народна република след преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 14, параграф 1 от него,
         като има предвид, че:
         
                     (1)
                  
                  
                     За вноса на винена киселина с произход от Китайската народна република се прилагат окончателни антидъмпингови мита, наложено с Регламент за изпълнение (ЕС) 2018/921 на Комисията (2).
                  
               
                     (2)
                  
                  
                     Ninghai Organic Chemical Factory, с допълнителен код по ТАРИК (3) A689, дружество, за което се прилага индивидуална ставка на антидъмпинговото мито от 8,3 %, информира Комисията на 3 юни 2021 г., че е променило наименованието си на Ningbo Jinzhan Biotechnology Co., Ltd.
                  
               
                     (3)
                  
                  
                     Дружеството поиска Комисията да потвърди, че промяната на наименованието не засяга правото му да се ползва от индивидуалната ставка на антидъмпинговото мито, прилагана за дружеството с предишното му наименование.
                  
               
                     (4)
                  
                  
                     Комисията разгледа предоставената информация и стигна до заключението, че промяната на наименованието е надлежно регистрирана от съответните органи и не е довела до нови отношения с други групи дружества, които не са били разследвани от Комисията.
                  
               
                     (5)
                  
                  
                     Следователно тази промяна на наименованието не засяга констатациите в Регламент за изпълнение (ЕС) 2018/921 на Комисията, и по-специално приложимата спрямо дружеството ставка на антидъмпинговото мито.
                  
               
                     (6)
                  
                  
                     Доказателствата в досието също така потвърдиха, че промяната на наименованието е била приложима от 16 май 2019 г., тъй като промяната е била регистрирана на този ден от Бюрото за надзор и управление на пазара на окръг Ninghai. Поради това промяната на наименованието следва да влезе в сила от тази дата.
                  
               
                     (7)
                  
                  
                     Предвид изложеното в съображенията по-горе Комисията счете за целесъобразно да измени Регламент за изпълнение (ЕС) 2018/921, за да отрази промененото наименование на дружеството, на което преди това беше определен допълнителен код по ТАРИК A689.
                  
               
                     (8)
                  
                  
                     Мерките, предвидени в настоящия регламент, са в съответствие със становището на комитета, създаден с член 15, параграф 1 от Регламент (ЕС) 2016/1036,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Член 1, параграф 2 от Регламент за изпълнение (ЕС) 2018/921 се изменя, както следва:
               
                  
                              „Ninghai Organic Chemical Factory, Ninghai.
                           
                           
                              A689“
                           
                        
               се заменя с:
               
                  
                              „Ningbo Jinzhan Biotechnology Co., Ltd., Ninghai
                           
                           
                              A689“
                           
                        
            
            
               2.   Всяко окончателно мито, платено върху вноса на продукти, произведени от дружеството Ningbo Jinzhan Biotechnology Co., Ltd., което надхвърля антидъмпинговото мито, установено в член 1, параграф 2 от Регламент за изпълнение (ЕС) 2018/921 по отношение на Ningbo Jinzhan Biotechnology Co., Ltd., се възстановява или опрощава в съответствие с приложимото митническото законодателство.
            
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 януари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 30.6.2016 г., стр. 21.
         
            (2)  ОВ L 164, 29.6.2018 г., стр. 14.
         
            (3)  Интегрираната тарифа на Европейския съюз.